CELEX: 62013CA0594
Language: lt
Date: 2015-03-12 00:00:00
Title: Byla C-594/13: 2015 m. kovo 12 d. Teisingumo Teismo (devintoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) „go fair“ Zeitarbeit OHG/Finanzamt Hamburg-Altona (Prašymas priimti prejudicinį sprendimą — PVM — Direktyva 2006/112/EB — 132 straipsnio 1 dalies g punktas — Paslaugų, glaudžiai susijusių su globa ir rūpyba bei socialinės apsaugos darbu, neapmokestinimas — Sąvoka „organizacijos, pripažintos socialine gerove besirūpinančiomis organizacijomis“ — Laikinojo įdarbinimo bendrija — Kvalifikuotų slaugos darbuotojų siuntimas dirbti — Neapmokestinimo netaikymas)

4.5.2015   
            
            
               LT
            
            
               Europos Sąjungos oficialusis leidinys
            
            
               C 146/4
            
         2015 m. kovo 12 d. Teisingumo Teismo (devintoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) „go fair“ Zeitarbeit OHG/Finanzamt Hamburg-Altona
   
   (Byla C-594/13) (1)
   
   ((Prašymas priimti prejudicinį sprendimą - PVM - Direktyva 2006/112/EB - 132 straipsnio 1 dalies g punktas - Paslaugų, glaudžiai susijusių su globa ir rūpyba bei socialinės apsaugos darbu, neapmokestinimas - Sąvoka „organizacijos, pripažintos socialine gerove besirūpinančiomis organizacijomis“ - Laikinojo įdarbinimo bendrija - Kvalifikuotų slaugos darbuotojų siuntimas dirbti - Neapmokestinimo netaikymas))
   (2015/C 146/05)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Ieškovė: „go fair“ Zeitarbeit OHG
   
   
      Atsakovė: Finanzamt Hamburg-Altona
   
   
      Rezoliucinė dalis
   
   2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 132 straipsnio 1 dalies g punktas aiškintinas taip, kad nei valstybinį egzaminą išlaikę slaugos darbuotojai, kurie savo paslaugas teikia tiesiogiai slaugos reikalingiems asmenims, nei laikinojo įdarbinimo bendrija, kuri tokius darbuotojus siunčia dirbti į socialine gerove besirūpinančiomis pripažintas įstaigas, nepatenka į šioje nuostatoje įtvirtintą sąvoką „socialine gerove besirūpinančiomis pripažintos organizacijos [įstaigos]“.
   
      (1)  OL C 71, 2014 3 8.